שי צ'ילאג

שי אור-צ'ילאג (בהונגרית: Csillag) הוא ניצב בדימוס במשטרת ישראל.

ביוגרפיה
צ'ילאג נולד בהונגריה ועבר בה את מלחמת העולם השנייה. בשנת 1957 עלה למדינת ישראל ולמד לתואר ראשון בכלכלה וסטטיסטיקה באוניברסיטה העברית בירושלים. מאוחר יותר סיים תואר שני בתכנון כלכלי וחברתי מהמכון ללימודים חברתיים בהולנד.

עבד בלשכה המרכזית לסטטיסטיקה ובמשרד האוצר והיה הממונה על מערכות הביטחון באגף התקציבים. לאחר מכן הצטרף למשטרת ישראל ושימש בתפקידי חשבות, היה ראש מערך הכספים של המשטרה ונשלח לשמש נציג המשטרה בשגרירות ישראל בגרמניה. בשנים 1991–1993 עמד בראש אגף התכנון והארגון בדרגת ניצב. לאחר מכן היה נשיא חברת קרנות השוטרים.

כ-15 שנים שימש מנכ"ל מרכז הארגונים של ניצולי השואה בישראל. משמש חבר דירקטוריון בחברה לאיתור ולהשבת נכסים של נספי השואה.

ישראלים ילידי הונגריה
יהודים בשואה: הונגריה
עולים בשנות ה-1950
בוגרי האוניברסיטה העברית בירושלים
עובדי משרד האוצר
כלכלנים ישראלים
ניצבי משטרת ישראל
ראשי אגף תכנון וארגון של משטרת ישראל
ישראלים שנולדו במאה ה-20